**Základná škola s materskou školou s vyučovacím jazykom maďarským,**

 **Jablonov nad Turňou 229, Alapiskola és Óvoda Szádalmás**

 Tel.: +421 58/7961116 zsjablonov@gmail.com zsjablonov.edupage.org

**PREVÁDZKOVÝ PORIADOK PIESKOVISKA MATERSKEJ ŠKOLY**

**Jablonov nad Turňou**

Jablonov nad Turňou, 03. 08. 2018 Vypracovala : Mgr. Zuzana Rajcziová

 riaditeľka ZŠ s MŠ

**vydaný v súlade:**

**- so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,**

**- s vyhláškou MZ SR č. 521/2007 Z.z. o podrobnostiach o požiadavkách na pieskoviská**

**- zmysle vyhlášky Ministerstva zdravotníctva SR č. 525/2007 Z. z. o podrobnostiach o požiadavkách na telovýchovno-športové zariadenia**

1. **Charakteristika areálu materskej**

Areál je z každej strany oplotený, aby deti mali vytvorené bezpečné prostredie a boli chránené pred nebezpečenstvom a bol znemožnený pohyb voľne sa pohybujúcich zvierat. Uzamykaním areálu ho tiež chránime proti vandalizmu. Výška oplotenia spĺňa požadovanú výšku. Pred vchodom do budovy MŠ sa nachádza ihrisko so šmýkačkami s preliezačkou, kovovými hojdačkami, dreveným detským domčekom, lavičkami na sedenie.

**2. Umiestnenie pieskoviska**

Pieskovisko sa nachádza na pravej strane pri vstupnej bráne oploteného vonkajšieho priestoru materskej školy. Obvod je betónový, spodok štrkový z dôvodu odvodnenia. Povrch betónového obvodu je pokrytý revenými doskami, ktorý slúži na sedenie. Piesok v pieskovisku je dunajský. V strede prednej časti pieskoviska sa nachádza šmýkačka.

Rozmery pieskoviska:

5 m

 šmýkačka

6 m

Okolo pieskoviska je trávnatá plocha, lavička a domček – sklad pre hračky a sezónne pomôcky určené na pobyt vonku.

**3. Starostlivosť o pieskovisko**

Pieskovisko je chránené proti znehodnoteniu piesku nepremokavou krycou plachtou tak, aby sa eliminovalo riziko mikrobiálneho a iného znečistenia.

Upratovačka pieskovisko čistí, prekopáva, prehrabáva a polieva pitnou vodou najmenej raz za dva týždne počas sezóny (od 1.marca do 30. novembra kalendárneho roka), o čistení a udržiavaní pieskoviska vedie záznamy v Knihe pieskoviska.

Piesok v pieskovisku nesmie prekročiť najvyššie prípustné množstvo vybraných indikátorov mikrobiálneho a parazitárneho znečistenia piesku (Termotolerantné koliformné baktérie, Fekálne streptokoky, Salmonella sp., Geohelminty- vajíčka, larvy) v pieskovisku určenom na

hranie detí.

Hračky pre hry na školskom dvore sú uložené v skladoch na hračky a sezónne pomôcky určené na pobyt vonku (vo vymedzených priestoroch). Ich čistenie zabezpečuje upratovačka priebežne podľa potreby. Trávnaté plochy počas sezóny sa pravidelne kosia. Kosenie zabezpečuje školník ZŠ s MŠ. Sezónou sa rozumie obdobie od l. marca do 30. novembra. Táto doba sa môže meniť vplyvom poveternostných a teplotných podmienok.

Počas prerušenia prevádzky, ale aj podľa potreby je zabezpečená údržba zariadení detského ihriska.

**4. Kontrola a údržba zariadenia**

Hojdačky sú vyhotovené z kovového materiálu. Nátery sa obnovujú podľa potreby.

**Bežná vizuálna kontrola:** Za starostlivosť o stav preliezačiek, hojdačiek a ďalších zariadení detských ihrísk z hľadiska bezpečnosti detí zodpovedajú učiteľky. Pri zistení nedostatku zabezpečia zápis, upovedomia nadriadeného, ktorý zabezpečí odstránenie nedostatku. Na bezpečnosť pohybu detí po preliezačkách a hojdačkách dozerá pedagogický dozor.

**Prevádzková kontrola:** Prevádzková kontrola je podrobnejšia, zameraná na kontrolu funkcie a stability zariadenia a to najmä z hľadiska akéhokoľvek opotrebovania. Úlohou prevádzkovej kontroly je hodnotenie úrovne bezpečnosti zariadení, základov a povrchov, napríklad účinky poveternostných vplyvov, znakov rozpadu alebo korózie a akejkoľvek zmeny stavu bezpečnosti zariadení, vyplývajúcich z vykonávaných opráv alebo dodatočne zabudovaných alebo vymenených častí. Vykonáva sa ročne. Kontrolu môže vykonávať len nezávislý špecialista z oblasti BOZP – dopravy, bezpečnosti detských ihrísk alebo autorizovaná osoba.

**5.** **Prevádzkovanie**

1. Každý návštevník pieskoviska je povinný dodržiavať prevádzkový poriadok a musí sa správať tak, aby nedošlo k znečisťovaniu pieskoviska.
2. V priestore pieskoviska je zakázané konzumovať nápoje a jedlo, používať nádoby zo skla a iné ostré predmety, ktoré by mohli byť, príčinou zranenia.
3. Dospelé osoby – zákonní zástupcovia detí ak sa zdržujú s deťmi v areály MŠ, zodpovedajú za ich bezpečnosť.
4. Dbajú na šetrné zaobchádzanie so zariadeniami a správnosť ich využívania.
5. V areály sa nesmú hrať staršie deti ako 8 rokov.
6. Do areálu ja zakázané vodiť zvieratá.
7. Je zakázané rozkladať oheň, poškodzovať zeleň, znečisťovať areál a poškodzovať vybavenie celého areálu.
8. Zákaz fajčenia vo všetkých priestoroch areálu MŠ.
9. Počas prevádzky MŠ sa s deťmi dospelé osoby zdržiavajú len mimo skupiny detí, ktoré má pod dohľadom pedagogický zamestnanec.
10. V čase uzatvorenia prevádzky MŠ je zakázané sa zdržiavať v areály MŠ.

Prevádzkový poriadok je umiestnený vo vstupnej časti materskej školy.

Tento prevádzkový poriadok nadobúda účinnosť od 2.9.2018.

v Jablonove nad Turňou, dňa 2.9.2018 Mgr. Zuzana Rajcziová

 riaditeľka ZŠ s MŠ